Borat Sagdijev
<s>Borat Sagdijev (Borat Sagdiev ili Борат Сагдиыев, „rođen“ 17. februara 1972.) je izmišljeni kazahstanski novinar kog je osmislio i kog glumi britanski komičar i glumac Saša Baron Koen.</s>

<s>Država :</s>

<s>Nastanak lika i prvi nastupi
Lik Borata je Koen osmislio kao novinara iz Kazahstana, koji se susreće sa zapadnom civilizacijom i pri tome stalno pravi upoređivanja između svoje navodne domovine i zapadnih država (tipično Velike Britanije i SAD).</s><s>Lik se prvo pojavljivao u televizijskoj seriji Ali Dži Šou .</s>

<s>Humoristični efekt Borat postiže potpunim nerazumevanjem nekih osnovnih civilizacijskih dosega (od odevanja, preko ponašanja u društvu i sl.) potencirajući pri tome razlike u odnosu na Kazahstan kojeg prikazuje kao potpuno zaostalu i necivilizovanu državu u kojoj se na primer žene tretiraju ka niža bića, Jevreji se smatraju opasnom pretnjom i sl.</s>

<s>Kontroverze
Iako se radi o sasvim izmišljenom fiktivnom liku koji potenciranjem određenih tema u stvari samo teži postizanju humorističnog efekta, nastupi i film s Boratom su redovno izazivali burnu reakciju.</s><s>Posebno su na udaru njegovi vrlo iskrivljeni komentari o ženskom polu i Jevrejima uopšte.</s><s>Njegovi kritičari često međutim zapadnu u kritiku svega onog što Borat čini i kaže, kao da se radi o stvarnom, a ne o igranom liku.</s><s>Posebno je zanimljivo da je sam Koen Jevrej, a po obrazovanju vrlo dobro poznaje i razume jevrejske teme.</s>

<s>Među brojnim osobama koje su se javno zgražale i oštro napadale taj tip humora je na primer i Ministarstvo spoljnjih poslova Kazahstana.</s><s>Ministarstvo je na kraju, zbog straha od lošeg publiciteta, u jednim od američkih novina štampale velike reklame za Kazahstan, time nastojeći da prikažu stvarnu sliku o toj zemlji.</s>

<s>Žitelji siromašnog rumunskog sela Glod, koje se nalazi na 140 kilometara severno od Bukurešta, koji su se u filmu Borat: Kulturno uzdizanje u Americi za pravljenje koristi slavne nacije Kazahstana pojavili kao Boratovi rođaci i susedi iz Kazahstana, dovedeni su u zabludu da se snima dokumentarni film o njihovom mestu i njihovom teškom životu.</s><s>O čemu se stvarno radi, saznali su mnogo kasnije iz reportaže na rumunskoj televiziji.</s><s>Najviše kritika u britanskoj i svetskoj štampi izazvala je činjenica da su za to poniženje siromašni meštani dobijali dnevice od po 15 leja (oko 5 evra), dok je film zaradio preko šezdeset miliona dolara.</s>

<s>TV i film 
Fiktivni lik Borata se pojavio u tri različita perioda karijere Saše Koena: u Velikoj Britaniji, SAD i na kraju na velikom platnu u filmu "Kulturno uzdizanje u Americi za pravljenje koristi slavne nacije Kazahstana".</s><s>Kratki segmenti koji su napravljeni za potrebe Ali Dži Šou-a su predstavljeni kao vodiči-upustva kroz englesku odnosno američku kulturu i običaje.</s>

<s>Borat u Velikoj Britaniji 
Kao što je već spomenuto, Borat se prvi put pojavio u Ali Dži šou kao kazahstanski novinar koji je došao u posetu Velikoj Britaniji.</s><s>Za vreme te posete je intervjuisao mnoge ljude koji su nesvesno bili meta Boratove komedije.</s><s>Da niko nije ostao nepošteđen govori i činjenica da nesvesni sagovornici kazahstanskog novinara bili šaroliki uključujući borce za ljudska prava, Ledi Čelzi kao i članovi džentlmenskog kluba.</s><s>Segmenti koji su posvećeni Velikoj Britaniji su: 
 Pravila ponašanja (en.</s><s>Etiquette)
 Lov (en.</s><s>Hunting)
 Kembridž (en.</s><s>Cambridge)
 Edinburg i Henli (en.</s><s>Edinburgh and Henley)</s>

<s>Vodič za engleske džentlmene (en.</s><s>English Gentleman), Politiku (en.</s><s>Politics) i Sport (en.</s><s>Sport) su pripremljeni ali nisu bili prikazani na televiziji nego su svetlo dana ugledali na DVD-u Ali Džija.</s>

<s>Borat u SAD 
Dok su Boratovi sugovornici bili veoma tolerantni u Ujedinjenom Kraljevstvu, reakcije američke populacije bile su manje umerene ali isto tako su i teme bili više kontroverzne.</s><s>Borat u SAD se sastoji od 12 epizoda:
 Vodič za izlaske (en.</s><s>Dating)
 Pravila ponašanja (en.</s><s>Etiquette)
 Gluma (en.</s><s>Acting)
 Muškarci (en.</s><s>Men)
 Bejzbol (en.</s><s>Baseball)
 Jug (en.</s><s>The South)
 Degustacija vina (en.</s><s>Wine Tasting)
 Politika (en.</s><s>Politics)
 Kantri muzika (en.</s><s>Country Music)
 Hobiji (en.</s><s>Hobbies)
 Kupovanje kuće (en.</s><s>Buying a House)
 Poslovi (en.</s><s>Jobs)</s>

<s>Upustvo o životinjama je isto tako pripremljeno ali se samo pojavilo na Ali Dži DVD-u.</s><s>Upustvo za lov je prikazano samo u Velikoj Britaniji zbog kontroverzi.</s>

<s>Borat: Kulturno uzdizanje u Americi za pravljenje koristi slavne nacije Kazahstana</s>

<s>Bez imalo sumnje, film o Boratu je prekretnica koja je Borata tj. Sašu Koena proslavila u celom svetu.</s><s>Film je snimljen sa celokupnim budžetom od 18.000.000 američkih dolara.</s>

<s>Izvori</s>

<s>Spoljašnje veze</s>

<s>Official Borat Homesite 
 Borat:Cultural Learnings of America for Make Benefit Glorious Nation of Kazakhstan
 The Unofficial Borat Homepage | Borat movie and TV info</s>

<s>Likovi iz TV-serija
Filmski likovi
Fiktivni novinari</s>

